તેમાં બે વર્ષમાં ચાર હજાર અરજીઓનો ભરાવો થઈ ગયો ત્યાં સુધી કોઈ અરજદારને ન્યાય ન અપાયો. અંતે પોલીસે તેનો રસ્તો શોધી કાઢ્યો અને વસ્ત્રાલના પર્યાવરણ મંદીરમાં ત્રણ દિવસનો સેમિનાર યોજી કાઢ્યો. જેમાં શહેરભરના પોલીસ સ્ટેશનમાંથી એક-એક અધિકારી અને ગણતરીના કોન્સ્ટેબલોને બોલાવી સાયબરનું પ્રાથમિક જ્ઞાન આપી તમામ અરજીઓ જે જે વિસ્તારની હતી તે તે વિસ્તારના પોલીસ સ્ટેસનમાં સોંપી દીધી. હવે આ ઘટનાનાં મહિનાઓ પછી ઓચીંતા મોટા ભાગના પોલીસ સ્ટેશનમાં અરજી આધારે ફરિયાદ નોંધાવાનું શરૂ કરાયું છે. જો કે, હવે ફરિયાદ નોંધીને પોલીસ પિડિતોને ન્યાય અપાવી શકે તેવી શક્યતાઓ નહીવત રહી છે.